CELEX: 32020D1793
Language: ro
Date: 2020-11-16 00:00:00
Title: Decizia (UE) 2020/1793 a Consiliului din 16 noiembrie 2020 de modificare a perioadei de aplicare a Deciziei nr. 940/2014/UE privind regimul de impozitare aferent taxelor de andocare în regiunile ultraperiferice franceze

1.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 402/21
               
            
         DECIZIA (UE) 2020/1793 A CONSILIULUI
         din 16 noiembrie 2020
         de modificare a perioadei de aplicare a Deciziei nr. 940/2014/UE privind regimul de impozitare aferent taxelor de andocare în regiunile ultraperiferice franceze
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 349,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Parlamentului European (1),
         hotărând în conformitate cu o procedură legislativă specială,
         întrucât:
         
                     (1)
                  
                  
                     Decizia nr. 940/2014/UE a Consiliului (2) autorizează autoritățile franceze să aplice scutiri sau reduceri ale taxelor de andocare în regiunile ultraperiferice franceze pentru produsele enumerate în anexa la decizia respectivă, care sunt fabricate la nivel local în regiunile ultraperiferice respective. Diferența maximă de impozitare autorizată este de 10, 20 sau 30 de puncte procentuale, în funcție de produse și de departamentul de peste mări în cauză. Decizia nr. 940/2014/UE se aplică până la 31 decembrie 2020.
                  
               
                     (2)
                  
                  
                     Franța consideră că dezavantajele concurențiale de care suferă regiunile ultraperiferice franceze persistă și a solicitat Comisiei să se mențină, după 1 ianuarie 2021 și până la 31 decembrie 2027, un sistem de impozitare diferențiată similar cu cel existent în prezent.
                  
               
                     (3)
                  
                  
                     Cu toate acestea, examinarea listelor de produse în cazul cărora Franța dorește să aplice o impozitare diferențiată necesită un proces îndelungat care necesită verificarea, pentru fiecare produs, a motivelor și a proporționalității impozitării diferențiate, asigurându-se în același timp că o astfel de impozitare diferențiată nu aduce atingere integrității și coerenței ordinii juridice a Uniunii și nici integrității și coerenței pieței interne și politicilor comune.
                  
               
                     (4)
                  
                  
                     Criza provocată de pandemia de COVID-19 a cauzat întârzieri mari în activitatea autorităților franceze de colectare a tuturor informațiilor necesare pentru această verificare. Prin urmare, această activitate nu a putut fi finalizată până în prezent.
                  
               
                     (5)
                  
                  
                     Dacă nu se adoptă nicio propunere înainte de 1 ianuarie 2021, există riscul creării unui vid juridic, întrucât acest lucru ar face imposibilă aplicarea unei impozitări diferențiate în regiunile ultraperiferice franceze după 1 ianuarie 2021.
                  
               
                     (6)
                  
                  
                     Cu scopul de a permite finalizarea lucrărilor în desfășurare și de a acorda Comisiei timpul necesar pentru a prezenta o propunere echilibrată care să țină cont de diversele interese în cauză, este necesară o perioadă suplimentară de șase luni.
                  
               
                     (7)
                  
                  
                     Prin urmare, Decizia nr. 940/2014/UE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 1 alineatul (1) din Decizia nr. 940/2014/UE, data de „31 decembrie 2020” se înlocuiește cu „30 iunie 2021”.
         
         
            Articolul 2
            Prezenta decizie se aplică de la 1 ianuarie 2021.
         
         
            Articolul 3
            Prezenta decizie se adresează Republicii Franceze.
         
         
            Adoptată la Bruxelles, 16 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Avizul din 6 octombrie 2020 (nepublicat încă în Jurnalul Oficial).
         
            (2)  Decizia 940/2014/UE a Consiliului din 17 decembrie 2014 privind regimul de impozitare aferent taxelor de andocare în regiunile ultraperiferice franceze (JO L 367, 23.12.2014, p. 1).